TEHNISKĀS SPECIFIKĀCIJAS
[bookmark: _Hlk94707463][bookmark: _Hlk149199198]Būvdarbu veikšana būvniecības ieceres “Autostāvvietu izbūve iekškvartālā starp daudzdzīvokļu namiem Engures ielā 8 un Engures ielā 9, Jūrmalā” īstenošanai, tai skaitā būves nodošanai ekspluatācijā

1. Tehniskās specifikācijas aktualizētas 2026.gada 17.jūnijā.
2. Iepirkums paredz veikt - Autostāvvietu izbūvi iekškvartālā starp daudzdzīvokļu namiem Engures ielā 7, Engures ielā 8 un 9, Jūrmalā (apzīmējums kadastrā 13000201114), (turpmāk - Objekts) saskaņā ar šo Tehnisko specifikāciju prasībām un SIA “JLD” reģ. Nr. 40003315320, 2021. gadā izstrādāto būvprojektu “Autostāvvietu izbūve iekškvartālā starp daudzdzīvokļu namiem Engures ielā 8 un Engures ielā 9, Jūrmalā” (būvatļaujā Nr.BIS-BV-4.5-2021-613 (3268)) atzīme par projektēšanas nosacījumu izpildi veikta 2021.gada 10.decembrī) (turpmāk – būvprojekts) un darbus, kas nepieciešami lai saņemtu būvatļaujā atzīmi par būvdarbu nosacījumu izpildi un aktu par objekta pieņemšanu ekspluatācijā (turpmāk - darbi) noslēdzot būvdarbu līgumu (turpmāk – Līgums).
3. Darbi tiek uzsākti pēc tam, kad Jūrmalas valstspilsētas Administrācija (turpmāk – Pasūtītājs) Izpildītājam ir izsniegusi rakstisku paziņojumu par Darbu uzsākšanu. Darbi tiek veikti no Pasūtītāja sniegtā rakstiskā paziņojuma par Darbu uzsākšanu norādītā datuma līdz Objekta pieņemšanai ekspluatācijā. 
4. Pasūtītājs rakstisku paziņojumu par darbu uzsākšanu Izpildītājam izsniegs 1 (viena) līdz 6 (sešu) mēnešu laikā pēc Līguma spēkā stāšanās un pēc tam, kad Pašvaldību aizņēmumu un galvojumu kontroles un pārraudzības padome būs pieņēmusi lēmumu Pasūtītājam piešķirt aizdevumu projekta finansēšanai (turpmāk – lēmums par kredīta piešķiršanu) vai būs pieņemts Jūrmalas valstspilsētas administrācijas lēmums par projekta īstenošanai nepieciešamā līdzfinansējuma nodrošināšanu esošo budžeta līdzekļu ietvaros, bez aizdevuma daļas.
5. Darbi veicami ne ilgāk kā 6 (sešu) mēnešu laikā no Pasūtītāja rakstiskā paziņojuma par Darbu uzsākšanu norādītā datuma līdz Objekta pieņemšanai ekspluatācijā, ieskaitot laiku Objekta pieņemšanai ekspluatācijā - orientējoši 2 (divus) mēnešus (saņemts akts par inženierbūves pieņemšanu ekspluatācijā). Darbu izpildes termiņā netiek iekļauts būvdarbu tehnoloģiskā pārtraukuma periods.
Ja 6 (sešu) mēnešu laikā no Līguma spēkā stāšanās dienas Pasūtītājs neizsniedz rakstisku paziņojumu par Darbu uzsākšanu, Līgums zaudē spēku nākamajā dienā pēc 6 (sešu) mēnešu notecēšanas un bez jebkādu papildu formalitāšu veikšanas un zaudējumu atlīdzības jebkurai no pusēm.

KOPĒJĀS PRASĪBAS IZPILDĪTĀJAM VISĀM IEPIRKUMA DAĻĀM
1. Vispārējās prasības Izpildītājam:
1.1 Izpildītājam ir jāiepazīstas ar būvprojektu un ar visām Tehniskās specifikācijas sadaļām kopumā, jo nepieciešamā informācija var būt aprakstīta vairākās sadaļās, kuras ir savstarpēji saistītas.
1.1. Izpildītājs ir pilnīgi atbildīgs par to, lai būvdarbi tiktu realizēti augstā kvalitātē, ievērojot mūsdienīgu tehnoloģiju prasības un pareizas izbūves metodes. Tāpat Izpildītājs ir atbildīgs par to, lai būvdarbus veiktu atbilstošas kvalifikācijas personāls, kas nodrošināts ar nepieciešamo tehnoloģiju, mehānismiem, darba inventāru, tehniku un individuālajiem aizsardzības līdzekļiem.
1.2. Izpildītājs ir atbildīgs, lai būvprojekta realizācija notiktu saskaņā ar Latvijas Republikas spēkā esošajiem normatīvo aktu, būvprojekta un šo Tehnisko specifikāciju nosacījumiem. 
1.3. Būvdarbu detalizētais apjoms ir noteikts Tehniskās specifikācijas 1.1.pielikumā - Būvdarbu apjomi. Pielikumā norādītie darbu veidi, mērvienības un apjomi ir saistoši Pretendentam, sagatavojot finanšu piedāvājumu.
1.4. Pretendents nav tiesīgs patstāvīgi mainīt Pasūtītāja noteiktos darbu veidus vai darbu apjomus. Ja Pretendents konstatē pretrunas starp būvprojektu, Tehnisko specifikāciju un Būvdarbu apjomu pielikumu, tas pirms piedāvājuma iesniegšanas pieprasa Pasūtītājam skaidrojumu Publisko iepirkumu likumā noteiktajā kārtībā.
1.5. Izpildītajiem būvdarbiem (t.sk. iebūvētās iekārtas, mehānismi un materiāli u.c. veiktie derīgie darbi, kas veikti Līguma ietvaros) garantija ne mazāk kā 36 (trīsdesmit seši) mēneši pēc no akta par būves pieņemšanu ekspluatācijā saņemšanas dienas. 
1.6. Pirms būvdarbu uzsākšanas Izpildītājam jāiepazīstas ar būvlaukumu, jāizstrādā darbu veikšanas projekts atbilstoši Ministru kabineta 2014.gada 14.oktobra noteikumiem Nr.633 „Autoceļu un ielu būvnoteikumi”, jāuzstāda norobežojošās un brīdinājuma zīmes un jāveic citi nepieciešamie pasākumi būvlaukuma ierīkošanai.
1.7. Izpildītājam ir jāparedz visi darbi, iekārtas vai materiāli un apjomi, kuru izpildes vai pielietojuma nepieciešamība izriet no būvobjekta rakstura un/vai apjoma, un kuru izpilde vai pielietojums var būt nepieciešams, lai kvalitatīvi izpildītu būvdarbus un saņemtu būvvaldes atzīmi apliecinājuma kartē par būvdarbu pabeigšanu.
1.8. Izpildītājs ir atbildīgs par visu atļauju, licenču, tehnisko noteikumu un atzinumu saņemšanu pirms būvdarbu uzsākšanas un būvdarbu veikšanas laikā, kas tiek prasīti saskaņā ar Latvijas Republikas būvniecību reglamentējošo normatīvo aktu prasībām, būvprojektu un Tehnisko specifikāciju, t.sk. rakšanas atļaujas, darbu atļaujas, u.c.. Izpildītājs apmaksā visus izdevumus, kas saistīti ar atļauju, licenču, tehnisko noteikumu, atzinumu un citu dokumentu saņemšanu no atbildīgajām institūcijām, kas nepieciešami būvdarbu izpildei un saņemtu būvvaldes atzīmi apliecinājuma kartē par būvdarbu pabeigšanu.
1.9. Izpildītājam jāievēro visi nosacījumi, kas izvirzīti trešo pušu izsniegtajās atļaujās, licencēs un tehniskajos noteikumos.
1.10. Izpildītājam, ja nepieciešams, jāpieprasa no Pasūtītāja pilnvara dokumentu pieprasīšanai, saņemšanai un saskaņošanai ar atbildīgajām institūcijām.
1.11. Izpildītājs nedrīkst patvaļīgi izslēgt kādu no tāmju sadaļas “Būvdarbu nosaukums” pozīcijām, kā arī patvaļīgi mainīt tāmju sadaļā “Daudzums” norādītos apjomus.
1.12. Darbi jāveic, ievērojot:
1.12.1.  Ministru kabineta 2001.gada 2.oktobra noteikumus Nr.421 “Noteikumi par darba vietu aprīkošanu uz ceļiem”;
1.12.2. Ministru kabineta 2014.gada 14.oktobra noteikumus Nr.633 „Autoceļu un ielu būvnoteikumi”;
1.12.3. Valsts sabiedrība ar ierobežotu atbildību "Latvijas Valsts ceļi", reģ.Nr.40003344207, aktuālās „Ceļu specifikācijas”;
1.12.4. Eiropas Savienības, Latvijas valsts spēkā esošajos normatīvajos aktos noteiktās tehniskās, sanitārās, vides aizsardzības, darba drošības, kvalitātes, ugunsdrošības u.c. prasības.

2. Prasības Izpildītājam būvdarbu procesa koordinēšanai:
2.1. Izpildītāja piesaistītais atbildīgais būvdarbu vadītājs ir atbildīgs par būvniecības procesa koordinēšanu būvobjektā un būvdarbu vadītāja papildus pienākumi ir:
2.1.1. koordinēt vispārīgo principu īstenošanu plānojot dažādu būvdarbu veikšanu, aprēķināt to izpildei nepieciešamo laiku;
2.1.2. saskaņot darbu veikšanas projektu un darbu izpildes kalendāro grafiku un uzraudzīt to izpildi, lai nodrošinātu, ka tiek ievērotas Līgumā noteiktās prasības un nosacījumi;
2.1.3. veikt nepieciešamos grozījumus darba izpildes grafikā, ņemot vērā Līguma izpildes ietvaros paveiktos darbus, pārmaiņas būvlaukumā un Objektā;
2.1.4. organizēt galvenā būvdarbu veicēja un atsevišķu būvdarbu veicēju sadarbību Līguma izpildē, saskaņot darbības, nodrošināt savstarpēju informācijas apmaiņu starp būvdarbu vadītājiem, būvuzraugu, autoruzraugu, galveno būvuzņēmēju, apakšuzņēmējiem, inženierkomunikāciju turētājiem, galveno būvuzņēmēju, apakšuzņēmējiem un Pasūtītāja pārstāvi;
2.1.5. saskaņot galvenā būvuzņēmēja un atsevišķu būvdarbu veicēju paredzētos pasākumus un pārbaudīt to izpildi, informēt Pasūtītāju par problēmām Objektā.


3. Prasības vides aizsardzības nosacījumiem:
3.1. Būvdarbu rezultātā radušo atkritumu daudzumu, ko iespējams reģenerēt atbilstoši Latvijas Republikā spēkā esošajiem normatīvajiem aktiem atkritumu apsaimniekošanas jomā, jānodod licencētam būvgružu pārstrādes operatoram, sagatavojot būvgružu nodošanas – pieņemšanas aktu, kurā skaidri norādīti nodoto būvgružu apjomi un kas jāpievieno būvdarbu izpildes dokumentācijai.
3.2. Izpildītājam jāveic nepieciešamie apkārtējās vides aizsardzības pasākumi, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās lampas un apgaismes iekārtas jāsašķiro un jānosūta reģenerēšanai saskaņā̄ ar Ministru kabineta 2014.gada 8.jūlija noteikumiem Nr.388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”.
3.3. Izrakto materiālu dalītā vākšana atkārtotai izmantošanai, reciklēšanai un atgūšanai notiek atbilstoši atkritumu apsaimniekošanas hierarhijai, kas noteikta Ministru kabineta 2013.gada 2.aprīļa noteikumos Nr.184 “Noteikumi par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju”.
3.4. Izpildītājam ir rūpīgi jāizvērtē būvdarbu rezultātā radušus kokmateriālu (nocirsto koku) lietderīga izmantošana būvdarbu veikšanai Objektā. Kokmateriāls, kas nav izmantojams iestrādei Objektā Izpildītājam ir jāsagarina, ievērojot Pasūtītāja pārstāvja sniegtos norādījumus, un jānogādā uz Pasūtītāja norādīto vietu. Veicot kokmateriālu transportēšanu, Izpildītājam ir jāsagatavo kokmateriālu transportēšanas akti, norādot transportējamo kokmateriālu apjomus un akta pielikumā pievienojot foto fiksācijas.
3.5. Izpildītājam, materiāli, kas tiek atkārtoti izmantoti būvdarbu veikšanai Objektā ir pārskatāmi jāidentificē būvdarbu izpildes dokumentācijā, norādot materiāla veidu un apjomu, un iestrādei Objektā paredzētā, aizvietojamā materiāla lokālās tāmes numuru un pozīciju.
3.6.  Izpildītājam, veicot būvdarbus koka sakņu sistēmas rajonā kabeļus un cauruļvadus jāiegulda nebojājot koka saknes.
3.7. Būvmateriāli jāizvēlas videi draudzīgi un ilglaicīgi, kā arī tādi, kas nerada ķīmiska piesārņojuma draudus.
3.8. Jāizmanto būvniecības metodes, kas nepiesārņo zemi, ūdeni, nebojā augošos kokus, krūmus un citus augus būvlaukuma teritorijā un blakus teritorijā un gaisu blakus teritorijā.
3.9. Jāparedz absorbējoša materiāla krājumi naftas produktu savākšanai, ja notiek noplūde no celtniecības tehnikas.

4. Prasības materiālu nomaiņai vai aizstāšanai:
4.1. Būvprojektā norādīto materiālu, izstrādājumu un iekārtu aizvietošanu ir tiesības ierosināt gan Izpildītājam, gan Pasūtītāja pārstāvim.
4.2. Izpildītāja izmantotajiem materiāliem, izstrādājumiem, iekārtām un ierīcēm (turpmāk – materiāli) jāatbilst Tehniskajās specifikācijās un būvprojektā norādītajiem vai jābūt ekvivalentiem. Par ekvivalentiem materiāliem tiek uzskatīti materiāli, kuru tehniskie rādītāji un/vai parametri ir līdzvērtīgi vai labāki. Visas būvprojektā un tāmēs norādītās atsauces uz materiālu izgatavotāju liecina par šo materiālu kvalitāti un montāžas tehnoloģiju.
4.3. Tehniskā dokumentācija, kas apstiprina Izpildītāja piedāvātā materiāla ekvivalentumu, Izpildītājam jāiesniedz vismaz 10 (desmit) darba dienas pirms attiecīgā materiāla iestrādes Objektā. Izpildītājam par piedāvātajiem ekvivalentajiem materiāliem ir jāsagatavo un jāiesniedz materiālu apstiprināšana forma (turpmāk - MAF), kurā norādīts, ka tas ir ekvivalents materiāls (tehniski rādītāji), pievienojot būvprojektā paredzētā materiāla tehniskos rādītājus un piedāvātā ekvivalentā materiāla ražotāja tehnisko dokumentāciju ar tajā norādītajiem tehniskajiem un kvalitātes rādītājiem un normatīvajos aktos noteiktajā kārtībā akreditētu institūciju izsniegtu dokumentu, kas apstiprina materiāla kvalitāti. Būvprojektā norādītā materiāla nomaiņa pret ekvivalentu ir iespējama tikai ar citu tehniski labāku vai līdzvērtīgu materiālu.
4.4. Izpildītāja piedāvāto materiālu ekvivalentumu būvprojektā paredzētajiem tehniskajiem nosacījumiem, t.i. tehnisko salīdzinājumu, izvērtēs pēc būvdarbu uzsākšanas būvuzraugs, autoruzraugs un Pasūtītāja pārstāvis. Ekvivalentu materiālu izmantošana ir pieļaujama tikai pēc to saskaņošanas ar būvuzraugu, autoruzraugu un Pasūtītāja pārstāvi, un materiālu apstiprināšana formas parakstīšanas.
4.5. Ja Izpildītājs nav iesniedzis pietiekamu informāciju par piedāvāto ekvivalento materiālu vai piedāvātais ekvivalentais materiāls nav līdzvērtīgs vai labāks par būvprojektā paredzēto, tad Pasūtītājs ir tiesīgs aizliegt izmantot šo materiālu būvniecības laikā. Ja Pasūtītāja pārstāvis objektīvu iemeslu dēļ aizliedz izmantot ekvivalento materiālu, tad Izpildītājs ir tiesīgs piedāvāt citu ekvivalentu materiālu vai tam jāizmanto būvprojektā norādītais materiāls. Neatbilstību gadījumā Izpildītājs sedz papildu sadārdzinājumus, ja tādi rodas.
4.6. Piedāvāto ekvivalento materiālu cena nedrīkst pārsniegt sākotnējā piedāvājumā norādīto.

5.  Prasības Izpildītājam būvdarbu uzsākšanai, veikšanai:
5.1.  Nosacījumi objekta nodošanai Izpildītājam:
5.1.1. Pirms būvdarbu uzsākšanas, 5 (piecu) darba dienu laikā pēc būvvaldes atzīmes par būvdarbu uzsākšanas nosacījumu izpildi saņemšanas būvatļaujā, Izpildītājam jāiesniedz Pasūtītāja pārstāvim darbu veikšanas projektu (turpmāk - DVP), kas sagatavots atbilstoši Ministru kabineta 2014.gada 14.oktobra noteikumiem Nr.633 “Autoceļu un ielu būvnoteikumi”;
5.1.2. Izpildītājam 5 (piecu) darbdienu laikā pēc Pasūtītāja sniegtā rakstiskā paziņojuma par Darbu uzsākšanu norādītā datuma jāizstrādā un jāiesniedz Pasūtītāja pārstāvim detalizētu būvdarbu kalendāro grafiku. Izpildītājam jāizvērtē, kad tiks uzsākti, un kādā laika periodā tiks veikti visi būvdarbi (ievērojot laikapstākļus).
5.1.3. Izpildītājam 5 (piecu) darbdienu laikā pēc Pasūtītāja sniegtā rakstiskā paziņojuma par Darbu uzsākšanu norādītā datuma jāiesniedz apliecinājums par attiecīgās valsts noteiktā kārtībā izsniegtu Valsts vides dienesta sadzīves atkritumu un būvgružu izvešanu uz poligonu vai citu atļautu atkritumu apglabāšanas vietu atļauju, vai līguma kopiju ar atkritumu apsaimniekotāju par sadzīves atkritumu un būvgružu izvešanu uz poligonu vai citu atkritumu apglabāšanas vietu, nodrošinot būvgružu un citu atkritumu savlaicīgu izvešanu, neuzkrājot tos līdz DARBU nobeigumam.
5.1.4. Pasūtītājs uz būvniecības laiku, līdz visu darbu pabeigšanai (saņemta akts par objekta nodošanu ekspluatācijā), nodod Izpildītājam objektu, parakstot Objekta nodošanas - pieņemšanas aktu. Pasūtītājs sagatavo Objekta nodošanas - pieņemšanas aktu, ko paraksta Izpildītājs un no Pasūtītāja puses Pasūtītāja pārstāvis.
5.2. Prasības būvlaukuma ierīkošanai:
5.2.1. Pēc Objekta pieņemšanas - nodošanas akta abpusējas parakstīšanas un pirms būvdarbu uzsākšanas Izpildītājs ir atbildīgs par satiksmes organizāciju būvlaukumā un apvedceļos, ciktāl tas attiecas uz būvdarbiem, un būvdarbu vietas ierīkošanu.
5.2.2. Pirms būvdarbu uzsākšanas Izpildītājam jāsagatavo un jāsaskaņo ar Valsts sabiedrība ar ierobežotu atbildību "Latvijas Valsts ceļi" Satiksmes organizācijas projektu, kas ietver satiksmes organizācijas un darba vietas aprīkojuma shēmas, nosaka to maiņas kārtību termiņus un atbildīgo personu. Satiksmes organizācijas projekta kopijai jāatrodas darba vietā. Jebkurš papildinājums vai precizējums satiksmes organizācijas projektā ir jāorganizē Ministru kabineta 2001.gada 2.oktobra noteikumu Nr.421 “Noteikumi par darba vietu aprīkošanu uz ceļiem” noteiktajā kārtībā. 
5.2.3. Izpildītājs ir atbildīgs par satiksmes organizācijas tehnisko līdzekļu, satiksmes drošības aprīkojuma un autoceļa kompleksā ietilpstošo būvju tehnisko stāvokli sākot ar Objekta pieņemšanas - nodošanas akta parakstīšanas dienu līdz visu darbu pabeigšanai (saņemta būvvaldes atzīmes par būvdarbu pabeigšanu).
5.2.4. Izpildītājam jāuzkopj būvobjekta teritorija un būvlaukumam pieguļošajās teritorijās pēc katras dienas darbu pabeigšanas.
5.3. Prasības būvdarbu veikšanai, darbu organizācijai un drošībai:
5.3.1. Organizatoriskie jautājumi tiek izskatīti un risināti būvsapulcēs. Būvsapulces tiek rīkotas katru nedēļu (diena un pulksteņa laiks tiek precizēts pēc būvdarbu uzsākšanas) par to pusēm savstarpēji vienojoties. Sapulces notiek būvobjektā. Būvsapulces darba kārtība, klātesošie dalībnieki un pieņemtie lēmumi tiek fiksēti protokolā un tie ir saistoši visiem būvniecības dalībniekiem. Pusēm ir pienākums nodrošināt savu pārstāvju piedalīšanos būvsapulcē. Ja kādas personas neierašanās rezultātā rodas Līguma izpildes kavējumi vai traucējumi, par tiem atbild tā puse, kuras intereses šī persona pārstāv. Būvsapulču protokolēšanu veic un nodrošina būvuzraugs. Pēc būvsapulces būvuzraugs 3 (trīs) darba dienu laikā iesuta būvsapulču protokolu (Word failu formā) elektroniski uz e-pastiem visām būvniecībā iesaistītajām personām. Ja puses nepiekrīt protokolā norādītajam, tad pusēm jānosūta protokols 3 (trīs) dienu laikā pēc tā saņemšanas kopā ar motivētiem iebildumiem. Ja iebildumi ir pamatoti, tad būvuzraugs papildina vai precizē būvsapulču protokolu. Pretējā gadījumā protokolā norādītās prasības ir obligāti izpildāmas, ja tie nav pretrunā Līguma noteikumiem un normatīvajiem aktiem.
5.3.2. Būvsapulču valoda ir latviešu valoda. Ja Izpildītājs piesaista ārzemju speciālistu, tad Izpildītājam ir jānodrošina tulkošana būvsapulces laikā, ja nepieciešams.
5.3.3. Izpildītājam darba procesā jānodrošina atbildīgā būvdarbu vadītāja vai tā palīga kā arī, saskaņā ar sagatavoto darbu grafiku pastāvīga atrašanās būvobjektā pilnu darba laiku. Ja kāda no personām neatrodas un neorganizē darbus būvobjektā, tad Pasūtītāja pārstāvis ir tiesīgs apturēt būvdarbus, un šī diena tiek uzskatīta par Izpildītāja radītu dīkstāvi.
5.3.4. Izpildītājam jānodrošina operatīva darba spēka atrašanās būvobjektā ārpus parastā darba laika, ja tas nepieciešams būvobjektā esošu avārijas situāciju novēršanai.
5.3.5. Izpildītājam, saskaņā ar Latvijas Republikas normatīvajiem aktiem būvobjektā ir jāuztur normatīvajos aktos noteiktā dokumentācija – segto darbu akti, ekspluatācijas īpašību deklarācijas u.c. dokumenti, kas attiecas uz būvobjektu un tajā veiktajiem vai veicamajiem darbiem. Izpildītājs ir atbildīgs par šo dokumentu uzglabāšanu un pēc darbu pabeigšanas iesniegšanu būvvaldē.
5.3.6. Izpildītājam ir jānodrošina, ka tā pieaicināto speciālistu profesionālās kvalifikācijas sertifikāti un profesionālās civiltiesiskās apdrošināšanas polises ir spēkā visu būvniecības laiku.
5.3.7. Izpildītājam ir jānodrošina būvdarbu veikšana atbilstoši Latvijas Republikas normatīvo aktu prasībām, būvniecībā pielietojot tikai sertificētus materiālus atbilstoši Eiropas Savienības standartiem un Latvijas Republikas būvnormatīviem, kā arī sertificētu būvmateriālu ražotāju prasībām un montāžas instrukcijām.
5.3.8. Izpildītājam būvdarbu periodā jānodrošina vietējo iedzīvotāju transporta, gājēju satiksmes plūsma un piebraukšana būvobjektam piegulošiem nekustamajiem īpašumiem, kuriem nav citas piekļuves iespējas, kā arī jāveic pasākumi, kas nodrošinātu vietējiem iedzīvotājiem pēc iespējas mazākas neērtības. Būvobjektam piegulošiem īpašumiem pievilktajām visām inženierkomunikācijām būvdarbu laikā un, ja tas nepieciešams, pēc to īslaicīgas atslēgšanas, būvdarbu pabeigšanas, jādarbojas atbilstoši situācijai konstatētajai pirms būvdarbu uzsākšanas. Par plānoto darbu uzsākšanu, iespējamajiem inženierkomunikāciju darbības pārtraukumiem Izpildītājam ir savlaicīgi jāinformē būvobjektam piegulošo īpašumu īpašnieki un īpašuma lietotāji, pasta kastītēs ievietojot informāciju par plānoto darbu uzsākšanas datumiem un darbu norises laikiem, plānotajiem darbu izpildes termiņiem un atbildīgo speciālistu kontaktinformācija.
5.3.9. Izpildītājam jānodrošina darba drošības pasākumi, kas īstenojami būvlaukumā atbilstoši attiecīgajiem Latvijas Republikas normatīvajiem aktiem (Darba aizsardzības likums, Ministru kabineta 2003.gada 25.februāra noteikumi Nr.92 “Darba aizsardzības prasības, veicot būvdarbus”, Ministru kabineta 2016.gada 19.aprīļa noteikumi Nr.238. “Ugunsdrošības noteikumi” u.c).
5.3.10. Izpildītājam ir jānodrošina būvdarbu veikšanai nepieciešamo pagaidu iekārtu, aprīkojuma vai citu nepieciešamo tehnisko līdzekļu (tai skaitā satiksmes organizācijai nepieciešamo iekārtu) uzstādīšana, demontāža un transportēšana, ievērojot atbildīgo institūciju norādījumus un Latvijas Republikas normatīvo aktu prasības. Visas izmaksas, kas saistītas ar šo iekārtu uzstādīšanu, demontāžu un transportēšanu sedz Izpildītājs.
5.3.11. Izpildītājam jāievēro visi Pasūtītāja pārstāvja vai būvuzrauga priekšraksti, norādījumi un jāveic apkārtējās vides aizsardzības pasākumi, kas saistīti ar darbiem būvobjektā, kā arī jāuzņemas pilna atbildība par jebkādiem minēto noteikumu pārkāpumiem un to izraisītām sekām.
5.3.12. Izpildītājam visa darbu gaita jāfiksē informācijas sistēmā (turpmāk - BIS).
5.3.13. Pasūtītāja pārstāvim vai Pasūtītāja pilnvarotai personai jebkurā darbu izpildes posmā, ir tiesības pārbaudīt Izpildītāja darbību un jebkāda veida dokumentāciju, kuru nosaka normatīvie akti, un kas ir saistīta ar būvdarbu kvalitatīvu izpildi, un norādīt uz konstatētajām nepilnībām vai defektiem. Nepilnību un/vai defektu novēršanu sedz Izpildītājs.
5.3.14. Segumi, ko Izpildītājs izmanto vai šķērso būvdarbu izpildes laikā, Izpildītājam ir jāuztur apmierinošā stāvoklī būvdarbu izpildes laikā, savukārt pēc būvdarbu pabeigšanas un pirms būvvaldes atzīmes saņemšanas par būvdarbu pabeigšanu, Izpildītājam ir jāatjauno tā izmantotie segumi vismaz līdz to sākotnējam stāvoklim, kas būtu pieņemams Pasūtītāja pārstāvim.
5.3.15. Izpildītājam būvgružu uzkrāšana būvniecības laikā ir jāorganizē būvniecības konteineros. Izpildītājs ir atbildīgs par būvgružu un atkritumu, tai skaitā rakšanas atkritumu likumīgu izvešanu un utilizāciju. Būvniecības konteineru uzstādīšanas vietas jāierīko saskaņā ar Izpildītāja izstrādāto un saskaņoto darba organizācijas shēmu, kas iekļauta DVP.
5.3.16. Izpildītājam jāveic visi nepieciešamie pasākumi, lai novērstu netīru transportlīdzekļu izbraukšanu no būvlaukuma, atstājot izgāztus dubļus vai citus gružus uz blakusesošajiem ceļiem vai ietvēm, un nekavējoties jāaizvāc jebkuri šādā veidā izgāzti materiāli un jāsakopj teritorija.
5.3.17. Izpildītājs ir atbildīgs par būvobjektā un būvdarbu izpildē izmantojamā teritorijā (papildteritorijā) konstatēto bojājumu (tai skaitā ūdens, kanalizācijas, elektrības vai sakaru komunikāciju bojājumu) novēršanu, izmaksas finansējot no paša līdzekļiem kā arī par bojājumu novēršanu būvobjektam pieguļošajās teritorijās, ja tie radušies Izpildītāja vainas dēļ. Par konstatēto bojājumu Izpildītājam nekavējoties ir jāinformē atbildīgās institūcijas un Pasūtītāja pārstāvis.
5.4.  Prasības tehnoloģiskā pārtraukuma konstatēšanas procesam būvdarbu laikā:
5.4.1. Būvdarbu izpildē iespējams tehnoloģiskais pārtraukums, ja sezonalitātes, laika apstākļu vai citu iemeslu dēļ nav iespējams veikt būvdarbus ievērojot tehnoloģijas procesu atbilstoši būvnormatīviem, bet tas nedrīkst pārsniegt 5 (piecus mēnešus).
5.4.2. Tehnoloģisko pārtraukumu neieskaita noteiktajā darbu izpildes termiņā, izņemot gadījumus, kad tehnoloģiskais pārtraukums noteikts tikai atsevišķiem būvdarbu veidiem un termiņš attiecībā uz konkrētajiem būvdarbu veidiem proporcionāli tiek pagarināts.
5.4.3. Ja būvdarbu tehnoloģiskā pārtraukuma iestāšanās gadījumā ir nepieciešams pagarināt kopējo Līguma darbu izpildes termiņu, pamatojoties uz Izpildītāja sagatavoto aktuālo darbu izpildes kalendāro grafiku, tiek slēgta vienošanās pie Līguma par termiņa pagarinājumu.
5.4.4. Izpildītājs par tehnoloģiskā pārtraukuma iestāšanos rakstiski informē Pasūtītāju 5 (piecu) darba dienu laikā pirms būvdarbu pārtraukuma iestāšanās, norādot pamatotus pārtraukuma iestāšanos iemeslus vai apstākļus, veicot ierakstu būvdarbu žurnālā, norādot būvdarbu pārtraukuma sākuma datumu.
5.4.5. Tehnoloģiskā pārtraukuma laikā Izpildītājs ir pilnībā atbildīgs par viņa rīcībā nodoto Objektu atbilstoši uz būvniecības laiku Objekta nodošanas –pieņemšanas akta nosacījumiem.
5.4.6. Izpildītājs 5 (piecu) darba dienu laikā pirms tehnoloģiskā pārtraukuma beigām rakstiski informē Pasūtītāju, būvuzraugu un autoruzraugu, norādot uz apstākļiem, kas atļauj turpināt būvniecības procesu. Pirms būvniecības uzsākšanas veic visas nepieciešamās darbības atbilstoši normatīvajiem aktiem, t.sk. pirms darbu atsākšanas veicama atkārtota iepriekš veikto segto darbu kvalitātes pārbaude un sastādāms attiecīgs akts, ja pārtraukuma laikā iespējami segto darbu bojājumi, un veic ierakstu būvdarbu žurnālā par būvdarbu uzsākšanos.
5.4.7. Tehnoloģiskā pārtraukuma laikā būvdarbi būvobjektā netiek veikti, kā arī netiek veikti norēķini, izņemot norēķini par pēdējā mēneša darbu izpildi pirms pārtraukuma iestāšanās.
5.5.  Prasības būvdarbu kvalitātes pārbaudei un testēšanai būvdarbu laikā:
5.5.1. Par pielietoto materiālu un izpildīto darbu kvalitāti atbildīgs ir Izpildītājs.
5.5.2. Būvuzraugs un Pasūtītāja pārstāvis veicot būvniecības procesa kontroli, ir tiesīgs pieprasīt Izpildītājam uzrādīt visus būvobjektā ievestos materiālus un to atbilstības sertifikātus. Izpildītājam ir pienākums tos uzrādīt.
5.5.3. Izpildītājs sedz visas izmaksas, kas saistītas ar nepieciešamajām darbu kvalitātes pārbaudēm un testēšanu. Pēc katras veiktās pārbaudes atbilstoši normatīvajiem aktiem Izpildītājam ir jāsagatavo dokumentācija, kas saistīta ar pārbaužu veikšanu.
5.5.4. Uz pārbaudēm savlaicīgi (vismaz 3 (trīs) darba dienas iepriekš) uzaicināmi Pasūtītāja pārstāvis, autoruzraugs un būvuzraugs;
5.5.5. Neatbilstību gadījumā Izpildītājam ir jāveic operatīvi pasākumi noteikto kvalitātes prasību nodrošināšanai.
5.5.6. Ja materiālu vai Darba kvalitātes pārbaudes laikā tiek atklāts defekts vai neatbilstība, tad Izpildītājs Pasūtītāja noteiktajā termiņā uz sava rēķina un ar saviem materiāliem, novērš Defektu. Defektu novēršana nevar būt par pamatu Līguma Darba izpildes termiņa pagarināšanai.
5.5.7. Visas pārbaudes un apskates, kā arī tajās konstatētie rezultāti tiek rakstiski dokumentēti. Visu pārbaužu rezultāti jāpievieno būvdarbu izpildes dokumentācijai.

6. Papildu prasības lai saņemtu būvvaldes atzīmi par būvdarbu pabeigšanu:
6.1. Būvdarbu izpildes dokumentācija, pārbaudes akti, izpildmērījumi, sistēmu pases, un protokoli ir jāsagatavo un jāiesniedz Pasūtītājam 10 (desmit) darba dienas pirms paziņojuma par būvdarbu beigšanu. Izpildītājs sagatavo un Pasūtītājam iesniedz sagatavoto dokumentāciju latviešu valodā 1 (vienā) eksemplārā papīra formātā un elektroniskā formātā elektroniskā datu nesējā. Izpildītājs sagatavo un kopā ar izpildmērījumiem Pasūtītājam jāiesniedz informācija par izbūvētajiem apjomiem zemes vienību kadastru griezumā, aizpildot zemāk norādīto apjomu tabulu:

	N.p.k.
	Kadastra nr.
	Nosaukums

	Seguma veids, barjeru tips, c/z nr., ielas apgaismojuma tips, u.c.
	Apjoms
	Mērvienība 


	
	
	Brauktuve 
	
	
	m²

	
	
	Ietve
	
	
	m²

	
	
	Iebrauktuves
	
	
	m²

	
	
	Stāvvietas, kabatas  
	
	
	m²

	
	
	Barjeras 
	
	
	m

	
	
	Ātrumvaļņi
	
	
	m²

	
	
	Ielas apgaismojums 
	
	
	gb.

	
	
	Ceļa zīmes 
	
	
	gb.

	
	
	Labiekārtojuma elementi (a-pietura, sols, atkrituma urna, stendi u.c.)  
	
	
	gb.

	
	
	Citas komunikācijas 
	
	
	m


 
6.2. Tehnisko specifikāciju 6.1.punktā minēto dokumentāciju Izpildītājs Pasūtītājam iesniedz ar pieņemšanas - nodošanas aktu, kurā uzrādīts dokumentu saraksts, dokumentu rekvizīti un lapu skaits katrā dokumentā.
6.3. Pasūtītājs parakstot Izpildītāja sagatavotu būvdarbu nodošanas – pieņemšanas aktu, pieņem kvalitatīvi izpildītus būvdarbus. Būvdarbu nodošanas – pieņemšanas aktu saskaņo Pasūtītāja pārstāvis, būvuzraugs, autoruzraugs un Izpildītājs. Aktam Izpildītājs pievieno būvobjekta foto fiksācijas.
6.4. Pirms būvdarbu pabeigšanas (būvdarbu nodošanas – pieņemšanas akta sagatavošanas) Izpildītājam ir jānodrošina:
6.4.1. Objekta un, nepieciešamības gadījumā, tam piegulošo teritoriju sakopšana, t.sk. visu pagaidu būvju demontāža un būvgružu aizvešana.
6.4.2. Objekta apsekošana, pieaicinot Pasūtītāja pārstāvi, būvuzraugu un autoruzraugu un citus, atbildīgo institūciju pārstāvjus. Apsekošanas laikā veicot foto fiksācijas.
6.4.3. Objekta apsekošanas laikā konstatēto, bet neiereģistrēto bojājumu un/vai defektu novēršana, tādā stāvoklī, kas būtu pieņemams Pasūtītāja pārstāvim.
6.5. Izpildītājam ir jānodrošina Objekta pieņemšana ekspluatācijā, tai skaitā ir jāsagatavo visi nepieciešamie dokumenti un jāveic visas nepieciešamās darbības, atbilstoši Latvijas Republikas normatīvajos aktos noteiktajam, lai saņemtu aktu par objekta pieņemšanu ekspluatācijā.
6.6. Pēc akta par objekta pieņemšanu ekspluatācijā saņemšanas, Pasūtītājs parakstot Izpildītāja sagatavotu darbu nodošanas – pieņemšanas aktu, pieņem kvalitatīvi izpildītus Līgumā noteiktos darbus.
6.7. Objekts Pasūtītājam tiek nodots līdz ar darbu nodošanas – pieņemšanas akta parakstīšanu.
7. Papildu īpašie nosacījumi:
7.1. Izpildītājam jānodrošina iespēja Pasūtītāja pārstāvim kontrolēt darbu gaitu. Pasūtītāja pārstāvim, ir tiesības jebkurā laikā apmeklēt Objektu, būvlaukumu un darbu izpildes vietas, kurās notiek materiālu un iekārtu izgatavošana.
7.2. Izbūves darbu, izmēģinājumu un pārbaudes procedūru kārtības apstiprināšana, kā arī attiecīgo pārbaužu rezultātu apstiprināšana vai atteikšanās no pārbaudēm, neatbrīvo Izpildītāju no noteiktajām saistībām nodrošināt darbus atbilstoši Tehniskajās specifikācijās noteiktajam.
7.3. Pēc būvdarbu pabeigšanas Izpildītājam jāizved no būvobjekta, būvlaukuma un tā pieguļošajām teritorijām visi būvgruži un liekie materiāli (t.sk. visas pagaidu konstrukcijas, brīdinājumu zīmes, instrumenti, sastatnes, materiāli, izejvielas un celtniecības mašīnas vai aprīkojums, ko Izpildītājs vai kāds no viņa apakšuzņēmējiem izmantojuši darbu veikšanai).
7.4. Būvuzrauga un Pasūtītāja pārstāvja akcepts atsevišķām darba detaļām vai tehniskajiem rasējumiem neatbrīvo Izpildītāju no atbildības par kļūdām vai nepareizu darbu izstrādi. Būvuzrauga un Pasūtītāja, tai skaitā Pasūtītāja pārstāvja parakstam ir vispārējs raksturs un tas neatbrīvo Izpildītāju no materiālu pārbaudes un darba veikšanas atbilstoši būvprojektam, rasējumiem, specifikācijai un ražotāja sniegtajām instrukcijām.
7.5. Ceļu satiksmes regulēšanas tehnisko līdzekļu izgatavošanas un to uzstādīšanas un demontāžas izmaksas būvdarbu nodrošināšanai Izpildītājs iekļauj būvdarbu vienību cenās.
7.6. Papildus Līgumā minētajam, Līgumā var tikt veikti grozījumi, pamatojoties uz Publisko iepirkumu likuma 61.pantu, ievērojot šādus nosacījumus:
7.6.1. Darbu apjoma izmaiņas, kas tiek veiktas autoruzraudzības kārtībā saskaņā ar Ministru kabineta 2014.gada 19.augusta noteikumiem Nr.500 ”Vispārīgie būvnoteikumi”, ir īstenojamas ievērojot, ka:
7.6.1.1. jebkuras izmaiņas būvprojektā, kas saistītas ar darbu apjomu vai līgumcenas izmaiņām, ir spēkā tikai pēc tam, kad Pasūtītājs piedāvātās izmaiņas ir akceptējis, parakstot izmaiņu aktus par darba apjoma izmaiņām un/vai līgumcenas izmaiņām. Līdz brīdim, kamēr Pasūtītājs ir devis savu akceptu izmaiņām, Izpildītājs turpina darbus saskaņā ar spēkā esošo būvprojektu;
7.6.1.2. ja pēc Pasūtītāja pieprasījuma, Līgumā noteiktajā kārtībā, tiek veiktas izmaiņas būvprojektā, kas samazina līgumcenu vai ir nepieciešamas būvprojektā noteiktā mērķa veiksmīgākai sasniegšanai, Izpildītāja pienākums ir 5 (piecu) darba dienu laikā no Pasūtītāja rakstveida pieprasījuma saņemšanas sagatavot izmaiņu aktus par darba apjoma izmaiņām vai līgumcenas samazinājumu.
7.6.2. Vienību cenu noteikšana darbu apjomu izmaiņu gadījumā:
7.6.2.1. Izpildītāja piedāvājumā norādītās izmaksas, t.sk., vienību cenas, virsizdevumi un peļņas procenti ir spēkā visu Līguma darbības periodu;
7.6.2.2. ja izmainītajos darbu daudzumos ir iekļauti Līguma tāmei ekvivalenti darbu veidi vai materiāli, tad šiem izmaiņu darbiem un materiāliem tiek piemēroti Līguma tāmes vienību izcenojumi;
7.6.2.3. ja ieslēdzamie darbi ietver pozīcijas, kas nav minētas darba daudzumos un nav pielīdzināmas kādam Līguma tāmes darba veidam, tad izmaksas nosaka atbilstoši esošai tirgus situācijai, piemērojot Līguma tāmē paredzētās pieskaitāmās izmaksas. Pasūtītāja pārstāvis, būvuzraugs izvērtē un apstiprina/noraida Izpildītāja iesniegtās attiecīgās pozīcijas izmaksu atbilstību esošai tirgus situācijai. Izpildītājs izmaksu atbilstību tirgus cenām apliecina, iesniedzot trīs dažādu ražotāju/piegādātāju izsniegtus cenu piedāvājumus.
7.7. Līgumā noteiktais, orientējošais būvdarbu izpildes termiņš, pamatojoties uz Izpildītāja sniegtu rakstisku skaidrojumu par objektīviem apstākļiem, kas negatīvi ietekmē būvdarbu izpildi, var tikt pagarināts atsevišķa darbu posmu termiņš, nemainīgu saglabājot kopējo Darbu izpildes termiņu.
7.8. Ja saskaņā ar Tehnisko specifikāciju 7.6.1.punktā noteikto kārtību tiek veiktas izmaiņas būvprojektā, bet šādu izmaiņu realizēšana nav iespējama līdz būvdarbu izpildes termiņa beigām, ievērojot materiālu tehniskās īpašības, būvdarbu veikšanas metodi (tehnoloģisko paņēmienu), Izpildītājs rakstiski iesniedz Pasūtītājam motivētu pamatojumu, norādot attiecīgo izmaiņu realizēšanai nepieciešamo termiņu, kā arī ietekmi uz kopējo darbu izpildes termiņu. Ja Pasūtītājs, nepieciešamības gadījumā, pēc saviem ieskatiem, saņemot būvuzrauga atzinumu, atzīst Izpildītāja pamatojumu par pamatotu un/vai attaisnojošu, tiek noslēgta vienošanās pie Līguma par kopējā Līguma darba izpildes termiņa pagarinājumu.
7.9. Darbu izpildes termiņš var tikt pagarināts tikai šajās Tehniskajās specifikācijās un Līgumā noteiktajos gadījumos, slēdzot vienošanos pie Līguma.
7.10. Palielināts būvdarbu apjoms, kas radies, Izpildītājam veicot precizējumus būvprojektā (būvdarbu izpildes risinājumi, izbūves mezglu detalizācijas vai tehniskie rasējumi), nav uzskatāms par izmaiņām un tādejādi nedod tiesības Izpildītājam uz līgumcenas palielinājumu. Palielināts būvdarbu apjoms, kas radies, Izpildītājam izmainot darbu veikšanas metodi (tehnoloģisko paņēmienu), nav uzskatāms par izmaiņām, un Pasūtītājam tas nav jāatlīdzina.
Būvprojekta detalizācija (darba rasējumi), kurus pieprasījis Izpildītājs, nav uzskatāmi par būvprojekta izmaiņām un nevar būt par pamatu Līguma izmaiņām.

